हिमाचल में लैंडस्लाइड, NH-5 बंद; जयपुर में 10 घंटों में 6 इंच बारिश, कई ट्रेनें रद्द
Monsoon Rainfall Tracker State Wise Update; Heavy rain alert in UP, Bihar, Jharkhand, Chhattisgarh, West Bengal and Madhya Pradesh UP, बिहार, झारखंड, छत्तीसगढ़, पश्चिम बंगाल और मध्य प्रदेश में 29, 30 और 31 जुलाई को तेज बारिश की संभावना जताई गई है।
उत्तराखंड के चमोली जिले में बद्रीनाथ नेशनल हाईवे (NH-7) का 50 मीटर का हिस्सा बह गया। शुक्रवार को हुई भारी बारिश के बाद लांबगढ़ नाले में जलस्तर बढ़ गया था, जिसके चलते हाईवे का हिस्सा बहा।
हिमाचल प्रदेश के किन्नौर जिले में चौरा के पास लैंडस्लाइड होने के चलते नेशनल हाईवे-5 ब्लॉक हो गया। इसके अलावा भी हाईवे पर कई जगहों पर लैंडस्लाइड हुई हैं।
इधर, राजस्थान की जयपुर में 10 घंटों में 6 इंच बारिश हो चुकी है। कई इलाकों में एक-एक फीट तक पानी भर गया है। जयपुर से चलने वाली कई ट्रेनों को भी रद्द किया गया है।
वहीं, चित्तौड़गढ़ स्थित रावतभाटा के पाड़ाझर झरने में नहाने गए दो इंजीनियरिंग स्टूडेंट्स डूब गए। वे अपने 18 अन्य साथियों के साथ कोटा से घूमने आए थे। मौके पर गोताखारों की टीम दोनों की तलाश कर रही है।
उधर, जम्मू-कश्मीर के उधमपुर में अचानक बाढ़ आने से नाले पर बना एक फुटब्रिज टूट गया। यह पुल रामनगर तहसील के तीन ब्लॉक को आपस में जोड़ता था। पुल के टूटने से लोगों को अपनी जान खतरे में डालकर नाला पार करना पड़ रहा है।
केंद्रीय टीम असम में बाढ़ के नुकसान का आकलन करेगी
केंद्र की टीम ने असम में बाढ़ से हुए नुकसान का पता लगाने के लिए असम सरकार से जियो-टैग्ड रियल टाइम फोटोग्राफ उपलब्ध कराने को कहा है। टीम ने असम सरकार से ये भी बताने को कहा कि बाढ़ से कितने घरों और कितनी फसल का नुकसान हुआ।
केंद्र की 7 सदस्यीय टीम 3 दिन के दौरे पर 27 जुलाई को असम पहुंची थी। टीम ने बाढ़ प्रभावित लखीमपुर, धेमाजी, बिस्वनाथ, बक्सा, बारपेटा, चिरांग, बजाली और नलबाड़ी जिलों का दौरा किया था।
अगले 24 घंटे कैसे रहेंगे…
इन राज्यों में तेज बारिश होगी: हिमाचल, हरियाणा, महाराष्ट्र, उत्तराखंड, उत्तर प्रदेश, राजस्थान, मध्यप्रदेश, गुजरात, गोवा, छत्तीसगढ़, ओडिशा, पश्चिम बंगाल, असम, अरुणाचल प्रदेश।
इन राज्यों में हल्की बारिश होगी: झारखंड और मेघालय में बिजली चमकने के साथ हल्की बारिश हो सकती है।
बारिश की संभावना नहीं: जम्मू-कश्मीर, पंजाब, पश्चिमी राजस्थान, कर्नाटक, आंध्र प्रदेश, केरल, तमिलनाडु में बारिश की संभावना नहीं है।
5 दिनों तक 6 राज्यों में भारी बारिश का अलर्ट
उत्तर भारत के राज्यों दिल्ली, पंजाब, हिमाचल और चंडीगढ़ के बाद पूर्वी राज्यों में भारी बारिश की संभावना है। अगले पांच दिनों के लिए 6 राज्यों में भारी बारिश का अलर्ट जारी किया गया है।
UP, बिहार, झारखंड, छत्तीसगढ़, पश्चिम बंगाल और मध्य प्रदेश में 29, 30 और 31 जुलाई को तेज बारिश की संभावना जताई गई है। वहीं अगस्त के पहले हफ्ते में भी पूर्वी राज्यों में सूखे से निजात मिलेगी।
अलग-अलग राज्यों से मानसून की तस्वीरें...
अन्य राज्यों में मौसम का हाल...
मध्यप्रदेश के रीवा, शहडोल, सागर संभाग में तेज बारिश का अलर्ट; भोपाल-इंदौर भी भीगेंगे
मध्यप्रदेश के दक्षिण-पूर्वी हिस्से में मानसूनी एक्टिविटी होने से अगले दो दिन तेज बारिश होगी। रीवा, शहडोल और सागर संभाग के 15 जिलों में अगले 24 घंटे के दौरान भारी बारिश का अलर्ट है। इंदौर, भोपाल, जबलपुर और ग्वालियर संभाग में हल्की बारिश हो सकती है। पूरी खबर पढ़ें...
जयपुर में भारी बरसात, कॉलोनियां डूबीं, ट्रेनें रद्द; चार दिन तेज बारिश का अलर्ट
राजस्थान में फिर एक्टिव हुए मानसून का असर अब दिखने लगा है। जयपुर से लेकर कोटा-झालावाड़ तक हो रही लगातार बारिश ने लोगों की मुश्किलें बढ़ा दी हैं। इसके अलावा सीकर के फतेहपुर, श्रीमाधोपुर और लोसल में भी बारिश जारी है।
जोधपुर में भी शुक्रवार को बारिश के बाद सड़कों पर पानी भर गया। यहां देर रात नागौरी गेट क्षेत्र में नया तालाब के समीप पहाड़ों से शुक्रवार देर रात लैंड स्लाइडिंग हुई। दो मकानों की छत पर पहाड़ों से आकर पत्थर गिरे। हालांकि, जनहानि की कोई जानकारी नहीं है। पूरी खबर पढ़ें...
सौराष्ट्र में जोरदार बारिश से मधुबन डैम ओवरफ्लो, डैम के 10 दरवाजे खोलने से दमणगंगा नदी में बाढ़ आई, जामनगर में पांच की मौत 
गुजरात के सौराष्ट्र में पिछले 5-6 दिनों से जारी बारिश से स्थानीय नदियां उफान पर हैं। इससे वलसाड का सबसे बड़ा मधुबन डैम ओवरफ्लो हो गया है। अभी भी डैम में पानी की आवक जारी है, जिससे डैम के 10 गेट 4.8 मीटर तक खोल दिए गए हैं। इससे 37 गांवों में अलर्ट जारी किया है। पूरी खबर पढ़ें...
यूपी के 37 जिलों में बारिश का अलर्ट: लखनऊ में बादल छाए, मथुरा में एक घंटे की बरसात में सड़कें तालाब भरीं
​​​​​पश्चिमी यूपी में जहां बारिश का दौर जारी है। वहीं पूर्वी यूपी में कई दिनों बाद मौसम विभाग ने 7 जिलों के लिए शनिवार को भारी बारिश का अलर्ट जारी किया है।
इससे पहले शुक्रवार को मथुरा, बुलंदशहर, गाजियाबाद, लखनऊ और अलीगढ़ में तेज बारिश हुई। मथुरा में 1 घंटे की तेज बरसात में सड़कों पर कमर तक पानी भर गया। पूरी खबर पढ़ें...
हिमाचल में आज बारिश की चेतावनी: यलो अलर्ट जारी, शिमला किन्नौर हाईवे जगह-जगह ब्लॉक
हिमाचल प्रदेश के कई क्षेत्रों में आज भी तेज बारिश होने की संभावना है। इसे देखते हुए मौसम विभाग ने आज के लिए यलो अलर्ट जारी किया है।
प्रदेश के अलग-अलग क्षेत्रों में पूरे पहाड़ और चट्टानें खिसक रही हैं। इससे सड़कें अवरुद्ध हो रही हैं और लोगों के घरों को खतरा पैदा हो गया है। रामपुर के ही ज्यूरी में भी पूरी पहाड़ी किन्नौर को शिमला से जोड़ने वाले नेशनल हाईवे-5 पर गिरी। पूरी खबर पढ़ें...
पंजाब के 11 जिलों में बारिश का अलर्ट: भाखड़ा में बढ़ रहा जलस्तर, खतरे से 21 फीट नीचे पानी
पंजाब के 11 जिलों में बारिश होने की संभावनाएं जताई जा रही हैं। कुछ जगहों पर बारिश होने के साथ तेज हवाएं चलने और गरज चमक के साथ बारिश होने की संभावना है।
भाखड़ा बांध में पानी का स्तर बढ़ना लगातार जारी है। भाखड़ा डैम का आज का जलस्तर बीते दिन से 1.5 फीट ज्यादा है। पूरी खबर पढ़ें...